Sir (Baach)

D**'Sir** ( *Syre*) ass eng Baach zu Lëtzebuerg. Se huet hir arteesesch Quell um Flouer *Reichemt* am Süde vu Siren, op enger Héicht vun 285&nbsp;m.

D'Sir zielt zu de primäre Waasserleef vu Lëtzebuerg déi en Anzuchsgebitt vun iwwer 70&nbsp;km² hunn.

## Natura 2000
Vun der Quell bei Sire fléisst d'Sir iwwer ronn 32&nbsp;km bis se bei Mäertert an d'Musel leeft. Se leeft ufanks duerch e flaachen, breeden Dall, deen da vu Wecker un ëmmer méi enk gëtt an dann tëscht Manternach a Mäertert eng Schlucht gëtt, de Manternacher Fiels. Op bal senger ganzer Längt ass de Sirdall als europäesch Natura-2000-Zon geschützt: tëscht Mutfert a Rued-Sir als Vulleschutzgebitt wéinst dem Dachskäppchen (Acrocephalus paludicola) an dem Wäisse Stuerk (Ciconia ciconia) an dann, tëscht Manternach a Mäertert als FFH-Gebitt wéinst den Au- a Schluchtbëscher am Gebitt vum Manternacher Fiels.

## Niewebaachen an Uertschaften op der Sir
Eng ronn 250 Meter hannert der Quell leeft déi éischt Niewebaach an d'Sir. Déi huet hir Quell um Südrand vum Bësch *Weisselt* op 305&nbsp;m. am Norde vun Haassel a leeft dann duerch eng Griecht den *Hirschdellchen* an ëm de *Kréiebierg* éiert se mat der Sir um Fouss vun der *Haard* zesummeleeft.

E knappse Kilometer duerno, leeft op der Trudlermillen, d'Trudlerbaach vu lénks dran. Do ännert se hir Direktioun déi nërdlech war, no Nordosten.

Se leeft dann duerch oder laanscht d'Uertschafte Mutfert, Éiter, Schraasseg, Schëtter, Mënsbech, Iwwersiren, Menster, Rued-Sir, Ouljen, Betzder, Haastert, Wecker a Manternach, ier se zu Mäertert an d'Musel fléisst.

Op dem Wee dohi lafen nach en ettlech Baachen dran. Zu Conter ass et vu lénks d'Schleederbaach, tëscht Mutfert an Éiter d'Kackeschbaach an zu Schraasseg d'Bireler Baach, allen zwou och vu lénks. Déi éischt riets Niewebaach ass d'Aefelter déi op der *Huemeswiss* bei Schëtter draleeft. D**Mënsbech'' déi vum [[Bloebierg]] kënnt leeft vu lénks tëscht Mënsbech an Iwwersiren dran.

Soubal wéi se bei [[Nidderaanwen]] ënner der [[Uewersir-Viaduc|Autobunnsbréck]] vun der [[Tréierer Autobunn]] erduerch ass, kritt se vu lénks d'[[Albaach (Sir)|Albaach]] an d'[[Bouneschbaach]] derbäi, an zu Rued-Sir ass et vun der selwechter Säit d'[[Kuelesbaach]]. Zu Ouljen kritt se Gesellschaft vun der [[Roudemerbaach]] geleescht, och vu lénks, éier eng ronn 800 Meter duerno vu riets d''Kaatzbech''&nbsp; draleeft.<br>Am ''Intesak'' tëscht Ouljen a Betzder kënnt d'[[Buusbaach]] vu lénks derbäi a 700 Meter duerno d'[[Beirenerbaach]] och vu lénks, grad sou wéi zu Haastert d'[[Flëpsbaach]], zu Wecker d'[[Biwer Baach|Biwerbaach]] a kuerz viru Manternach d**Mirelbaach*.

Zu Manternach an der Uertschaft kënnt vu riets d'[[Faulbich]] derbäi an op der [[Stéckemillen]] vu lénks d'[[Sauerbaach|Wuelbertsbaach]]. Op de leschte 1.500 Meter tëscht der [[Fausermillen]] a Mäertert kommen dann nach vu lénks d'[[Schlammbaach]] an d'[[Foolgruet]] derbäi.

== Wäschbuer zu Siren ==

De fréiere [[Wäschbuer]] zu Siren (bei der *Klappsbréck'') ass déi Plaz, déi fréier als Quell vun der Sir ugesi gouf. E bestoung – ier en 1982 ëmgebaut gouf – aus zwéi Basengen: ee fir ze wäschen an en aneren deen als Véidränk gebraucht gouf. Am Gebai uewenzeg vum Buer gëtt d'Quell gefaasst.

Déi gréissten Deel vun deem Quellewaasser gëtt hautdesdaags an den Drénkwaasserreseau vun der Gemeng gespeist, duerch e Kontrakt vun 1964 huet DuPont de Nemours am Noutfall awer d'Recht d'Waasser ze benotzen.

## Biller

Sir, Mutfert-102.jpg|D'Sir zu Mutfert
Sirbeischetter.JPG|... bei Schëtter
ManternachSyrBruecke.JPG|... bei Manternach
Mertert-Manternach Brücke über die Syr.jpg|... bei Mäertert


## Kuckt och
* Bemierkenswäert Eech beim Sirener Wäschbuer 
* Naturschutzgebitt Manternacher Fiels

## Um Spaweck